Държавен вестник, бр. 58, 2025 г., стр. 37

БРОЙ  58	
Д Ъ Р Ж А В Е Н  В Е С Т Н И К 	
СТР.  37   
9. да контролира осигуряването на под­
готовката на личния състав във военното 
формирование с материални ресурси, учебни 
и нагледни пособия, тяхното поддържане и 
отчитане;
10. да провежда мероприятия и да осъщест­
вява контрол върху работата на командирите 
(началниците) по укрепване на дисциплината 
и подобряване на войсковия ред и да участва 
при изготвяне на анализите за състоянието 
на дисциплината;
11. да организира и ръководи психологич­
ното осигуряване във военното формирование;
12. да организира подбора на лицата, же­
лаещи да постъпят на военна служба;
13. да извършва веднъж на два месеца 
проверка и преглед за състоянието на отбра­
нителните продукти и реда за тяхното използ­
ване в подчинените структури на военното 
формирование, като вписва резултатите в 
отчетните книги, да сравнява отчетните форми 
с данните от интегрираната информационна 
система на Министерството на отбраната и да 
донася по команден ред за получените различия 
и предявена дисциплинарна и имуществена 
отговорност към виновните длъжностни лица;
14. да проверява изпълнението на караул­
ната (патрулната) служба най-малко веднъж 
на 2 месеца.
Началник на щаба на военно формирование 
Чл. 165. (1) Началникът на щаба е подчи­
нен на командира (началника) на военното 
формирование.
(2) Той е заместник на командира (на­
чалника) на военното формирование и пряк 
началник на целия личен състав.
(3) Началникът на щаба при изпълнение 
на задълженията си по чл. 166 отдава разпо­
реждания, като за тях е длъжен да докладва 
на командира (началника).
Чл. 166. Началникът на щаба на военното 
формирование освен общите задължения на 
командирите (началниците) е длъжен: 
1. да ръководи и участва в разработването 
на плановете за бойна готовност и за моби­
лизация на военното формирование;
2. да организира разузнаването, електро­
магнитната война и да ръководи дейността 
по добиване, обработване и разпространение 
на разузнавателната информация;
3. да организира комуникационно-информа­
ционната система във военното формирование, 
да проверява състоянието и бойната готовност 
на подчинените му структури за комуника­
ционно-информационното осигуряване и да 
контролира изпълнението на изискването за 
скрито управление на войските;
4. да организира и съгласува дейността 
на личния състав от щаба и подчинените му 
структури;
5. да организира своевременно и точно свеж­
дане на заповедите на командира (началника) 
до щаба и подчинените военни формирования, 
като контролира тяхното изпълнение;
6. да организира ежедневно подготовката, 
инструктажа и изпълнението на караулната 
(патрулната) и на вътрешната служба; 
7. да проверява най-малко веднъж на два 
месеца вътрешния ред във военното форми­
рование и изпълнението на службата от дено­
нощния наряд, като за резултатите докладва 
на командира (началника);
8. да инструктира оперативния дежурен 
(дежурния по военно формирование) преди 
застъпването му в дежурство и разрешава 
неговата смяна;
9. да изготвя графици за изпълнение и за 
проверка на нарядите по вътрешната и кара­
улната (патрулната) служба;
10. да организира изготвянето на списъци 
на личния състав от военното формирование, 
които да съдържат адресите, телефоните и на­
чина на тяхното оповестяване, и да осигурява 
ползването на тези списъци от оперативния 
дежурен (дежурния по военно формирование) 
при необходимост; 
11. да организира и провежда занятия с 
щаба на военното формирование, да ръководи 
подготовката на подчинените му щабове и 
структури, осигуряващи управлението;
12. да организира воденето на книгата за 
историята на военното формирование при 
условия и по ред, определени от министъра 
на отбраната; 
13. да организира, ръководи и контролира 
всекидневното водене на отчетността във 
военното формирование и в подчинените му 
структури;
14. да организира правилното съхране­
ние и опазване на бойното знаме, ордените, 
медалите, почетните знамена, наградните 
знаци, грамотите и други отличия, с които е 
наградено военното формирование;
15. да организира своевременното изготвяне 
и предаване на донесения до старшия щаб;
16. да планира, организира и контролира 
изпълнението на мероприятията по географ­
ското осигуряване;
17. да изготвя и представя за утвърждаване 
план за охрана при пренасяне на финансови 
средства, въоръжение, боеприпаси и други 
ценности на военното формирование.
Заместник-командир/заместник-началник на 
военно формирование по логистиката
Чл. 167. (1) Заместник-командирът на во­
енното формирование по логистиката е под­
чинен на командира (началника) на военното 
формирование.
(2) Заместник-командирът (заместник-на­
чалникът) на военното формирование по 
логистиката е заместник на командира (на­